พระราชบัญญัติจัดระเบียบการจอดยานยนตร์ในเขตเทศบาลและสุขาภิบาล พ.ศ. 2503
วันที่ประกาศ: 1960-04-13

content: พระราชบัญญัติ จัดระเบียบการจอดยานยนตร์ในเขตเทศบาล และสุขาภิบาล พ.ศ. ๒๕๐๓
content: ภูมิพลอดุลยเดช ป.ร. ให้ไว้ ณ วันที่ ๑๒ เมษายน พ.ศ. ๒๕๐๓ เป็นปีที่ ๑๕ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรจัดระเบียบการจอดยานยนตร์ในเขตเทศบาลและสุขาภิบาล จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติจัดระเบียบการจอดยานยนตร์ในเขตเทศบาลและสุขาภิบาล พ.ศ. ๒๕๐๓”
sectionNo: 2
content: มาตรา ๒ พระราชบัญญัตินี้ให้ใช้บังคับในเขตเทศบาลนครกรุงเทพและเขตเทศบาลนครธนบุรี ตั้งแต่วันถัดจากวันประกาศในราชกิจจานุเบกษาเป็นต้นไป เมื่อจะใช้พระราชบัญญัตินี้บังคับในเขตเทศบาลอื่นใดหรือในเขตสุขาภิบาลใด ให้ประกาศโดยพระราชกฤษฎีกา
sectionNo: 3
content: มาตรา ๓ ในพระราชบัญญัตินี้ “จอดยานยนตร์” หมายความรวมถึงหยุดยานยนตร์ เว้นแต่การหยุดนั้นจะเกิดขึ้นโดยอุบัติเหตุหรือเหตุสุดวิสัย และจะนำยานยนตร์นั้นเคลื่อนไปไม่ได้ “ที่จอดยานยนตร์” หมายความว่า ที่ที่เทศบาลหรือสุขาภิบาลกำหนดและจัดไว้เป็นที่จอดยานยนตร์ตามพระราชบัญญัตินี้ “พนักงานเจ้าหน้าที่” หมายความว่า
sectionNo: 3
content: พนักงานเจ้าหน้าที่ตามพระราชบัญญัตินี้
sectionNo: 4
content: มาตรา ๔ ให้เทศบาลมีอำนาจตราเทศบัญญัติและให้สุขาภิบาลมีอำนาจตราข้อบังคับสุขาภิบาล เพื่อประโยชน์ในการจัดระเบียบการจอดยานยนตร์ ดังต่อไปนี้ (๑) กำหนดและจัดให้มีที่จอดยานยนตร์ในทางหลวงหรือในที่สาธารณะสำหรับยานยนตร์แต่ละชนิดหรือประเภท (๒) กำหนดระเบียบการจอดยานยนตร์ในที่จอดยานยนตร์ (๓)
sectionNo: 4
content: กำหนดอัตราค่าธรรมเนียมจอดยานยนตร์ไม่เกินอัตราในบัญชีท้ายพระราชบัญญัตินี้ (๔) กำหนดระยะเวลาจอดยานยนตร์ ระยะเวลาที่ต้องเสียค่าธรรมเนียม วิธีการเก็บค่าธรรมเนียมและการยกเว้นค่าธรรมเนียม
sectionNo: 5
content: มาตรา ๕ ให้บุคคลต่อไปนี้เป็นพนักงานเจ้าหน้าที่ตามพระราชบัญญัตินี้ เพื่อปฏิบัติการภายในเขตอำนาจหน้าที่ของตน (๑) นายกเทศมนตรี และประธานกรรมการสุขาภิบาล (๒) พนักงานเจ้าหน้าที่ซึ่งมีหน้าที่ควบคุมการจราจรตามกฎหมายว่าด้วยการจราจรทางบก (๓) พนักงานเทศบาลซึ่งคณะเทศมนตรีแต่งตั้ง
sectionNo: 5
content: และพนักงานสุขาภิบาลซึ่งคณะกรรมการสุขาภิบาลแต่งตั้ง
sectionNo: 6
content: มาตรา ๖ ให้พนักงานเจ้าหน้าที่มีอำนาจ ดังต่อไปนี้ (๑) ควบคุมการจอดยานยนตร์ในที่จอดยานยนตร์ให้เป็นไปตามระเบียบการจอดยานยนตร์ (๒) เรียกเก็บค่าธรรมเนียมจอดยานยนตร์ในที่จอดยานยนตร์ตามอัตราและวิธีการที่กำหนดไว้ในเทศบัญญัติหรือข้อบังคับสุขาภิบาล แล้วแต่กรณี (๓)
sectionNo: 6
content: สั่งให้ผู้ขับขี่หยุดยานยนตร์ในที่จอดยานยนตร์หรือบริเวณใกล้เคียง เพื่อตรวจสอบเกี่ยวกับการเสียค่าธรรมเนียมจอดยานยนตร์ (๔) สั่งเป็นหนังสือให้ผู้ขับขี่ยานยนตร์ซึ่งพนักงานเจ้าหน้าที่เห็นว่าได้ฝ่าฝืนเทศบัญญัติหรือข้อบังคับสุขาภิบาลที่ออกตามพระราชบัญญัตินี้ ไปชี้แจงเกี่ยวด้วยการฝ่าฝืนนั้น ณ
sectionNo: 6
content: ที่ทำการของพนักงานเจ้าหน้าที่ภายในยี่สิบสี่ชั่วโมงนับแต่เวลาที่ออกคำสั่งดังกล่าว ถ้าไม่พบตัวผู้ขับขี่ยานยนตร์ ให้ติดไว้กับยานยนตร์เพื่อให้ผู้ขับขี่เห็นได้เมื่อมาที่ยานยนตร์
sectionNo: 7
content: มาตรา ๗ ผู้ใดฝ่าฝืนเทศบัญญัติหรือข้อบังคับสุขาภิบาลที่ออกตามพระราชบัญญัตินี้ ต้องระวางโทษปรับไม่เกินห้าสิบบาท
sectionNo: 8
content: มาตรา ๘ ผู้ใดไม่ปฏิบัติตามคำสั่งของพนักงานเจ้าหน้าที่ตามมาตรา ๖ ต้องระวางโทษปรับไม่เกินห้าร้อยบาท
sectionNo: 9
content: มาตรา ๙ เงินค่าปรับตามพระราชบัญญัตินี้ ให้เป็นรายได้ของเทศบาลหรือสุขาภิบาลแห่งท้องถิ่นที่ความผิดได้เกิดขึ้น
sectionNo: 10
content: มาตรา ๑๐ เงินค่าธรรมเนียมและค่าปรับตามพระราชบัญญัตินี้ ให้ใช้เฉพาะเพื่อประโยชน์ในการจัดระเบียบการจอดยานยนตร์ตามพระราชบัญญัตินี้ ตลอดจนอุปกรณ์และเครื่องมือเครื่องใช้ของสถานที่ดังกล่าว การบูรณะทางหลวงและสะพาน กับการชดใช้เงินกู้ในการก่อสร้างและบูรณะทางหลวงและสะพานในเขตเทศบาลหรือสุขาภิบาลเท่านั้น
sectionNo: 11
content: มาตรา ๑๑ พระราชบัญญัตินี้ไม่กระทบกระทั่งอำนาจของเจ้าพนักงานจราจรตามกฎหมายว่าด้วยการจราจรทางบกที่จะกำหนดการจราจรในที่จอดยานยนตร์เป็นการชั่วคราว
sectionNo: 12
content: มาตรา ๑๒ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ พลเอก ถ. กิตติขจร รองนายกรัฐมนตรี
sectionName: บัญชีอัตราค่าธรรมเนียมจอดยานยนตร์
content: บัญชีอัตราค่าธรรมเนียมจอดยานยนตร์ ๑. รถยนตร์๑.๐๐บาทต่อครึ่งชั่วโมง ๒. รถจักรยานยนตร์.๕๐บาทต่อครึ่งชั่วโมง
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากมีผู้ใช้ยานยนตร์ภายในประเทศเพิ่มมากขึ้น ย่อมมีปัญหายุ่งยากในทางปฏิบัติเกี่ยวกับการจราจรและสถานที่สำหรับจอดยานยนตร์ นอกจากนั้นการสร้างและบูรณะถนนหนทางในขณะนี้ต้องเสียค่าใช้จ่ายเป็นอันมาก จึงเป็นการสมควรที่จะให้อำนาจแก่เทศบาล
content: และสุขาภิบาลจัดระเบียบการจอดยานยนตร์ในทางหลวง หรือในที่สาธารณะ และเรียกเก็บค่าธรรมเนียมเป็นรายได้เพิ่มขึ้น รายได้ที่ได้จากการนี้ ให้นำมาใช้จ่ายในการจัดทำที่จอดยานยนตร์บูรณะทางหลวงและสะพาน หรือชดใช้เงินกู้ที่กู้มาใช้จ่ายในการนี้